Petros Voulgaris

Petros Voulgaris (; Hidra, 1883ko irailaren 13a – 1957ko azaroaren 26a) greziar militar eta politikaria izan zen. Greziako lehen ministroa izan zen 1945ean.

1899an sartu zen Itsas Akademian, eta 1903an graduatu zen ofizial gisa. Balkanetako gerretan parte hartu zuen 1912-1913an. 1916an Eleftherios Venizelos buru zuen matxinadan parte hartu zuen gobernu monarkikoaren aurka, eta Lehen Mundu Gerran aliatuek Egeo itsasoan egindako itsas operazioetan parte hartu zuen. 1919an, aliatuek Ukrainara egindako espedizioan parte hartu zuen Errusiako gerra zibilean.

Hurrengo hamarkadetan, zerbitzu aktiboa erretiroarekin txandakatu zuen, gobernuaren orientazio politikoaren arabera. 1944ko greziar armadaren matxinada zapaldu zuen eta 1945eko apiriletik abuztura lehen ministro izan zen.

Kategoria:Greziako militarrak
Kategoria:Greziako lehen ministroak
Kategoria:Lehen Mundu Gerrako militarrak
Kategoria:Bigarren Mundu Gerrako militarrak